24/01/2013 | Administración LocalMunicipal
Oroso
Anuncio de bases e convocatoria de selección de psicólogo/a mediante contrato laboral temporal por obra ou servizo determinado así como creación de bolsa de emprego para cubrir prazas de xeito temporal de psicologo/a de servizos sociais

Por Resolución da Alcaldía do 14/01/2013, aprobaronse as seguintes bases que rexen na convocatoria de selección de psicólogo/a dos servizos sociais comunitarios do Concello de Oroso baixo a modalidade de contrato laboral temporal por obra ou servizo determinado e a creación dunha bolsa de emprego para cubrir prazas de xeito temporal de psicólogo/a dos servizos sociais: LOGO DE VER a Providencia de Alcaldía do 11/01/2013, polo que se acorda incoar o preceptivo expediente de contratación en réxime laboral, con carácter temporal dun psicólogo/a dos servizos sociais comunitarios do Concello de Oroso e a creación dunha bolsa de emprego para cubrir prazas de xeito temporal de psicólogo/a dos servizos sociais. LOGO DE VER o certificado de crédito dispoñible da Intervención municipal do 11/01/2013 e ps informes da Secretaría do Concello e da Intervención municipal sobre o expediente, do 14/01/2013. TENDO EN CONTA as atribucións conferidas polo artigo 21.1g) da Lei 7/1985, de 2 de abril, reguladora das Bases de Réxime Local, con esta data RESOLVO: PRIMEIRO. En base os artigos 103 e 91 da Lei 7/1985, de 2 de abril, reguladora das bases do réxime local e o artigo 177 do Real decreto lexislativo 781/1986, de 14 de abril, aprobar e aplicar á contratación laboral na modalidade de obra ou servicio como parte íntegra do expediente e do contrato que se formalice, as seguintes bases da convocatoria que rexerán a selección, por oposición, dun psicólogo/a dos servizos sociais comunitarios do Concello de Oroso e a creación dunha bolsa de emprego para cubrir prazas de xeito temporal de psicólogo/a dos servizos sociais. O obxecto da presente convocatoria é a contratación en réxime de dereito laboral de un/unha psicólogo/a dos servizos sociais comunitarios do concello de Oroso para a execución do “Proxecto de promoción do benestar psicosocial das familias do concello de Oroso” financiado pola Exma. Deputación Provincial de A Coruña, baixo a modalidade de contrato temporal por obra ou servizo determinado ao abeiro do artigo 15 1 a) do Estatuto dos Traballadores. Igualmente é obxecto da presente convocatoria a creación dunha bolsa de emprego para proceder a provisión temporal de prazas das mesmas características, polos motivos sinalados nos artigos 15.1 a), b) e c) do Estatuto dos Traballadores, é dicir, a realización de unha obra ou servizo determinados, o exceso ou acumulación de tarefas por un prazo máximo de seis meses, dentro dun período de doce meses así coma para a substitución temporal dos titulares das prazas ou eventualmente dos seus substitutos, en tanto en canto non se reincorporen á súa praza. O persoal contratado, estará suxeito durante a súa relación laboral á normativa sobre incompatibilidades prevista para os empregados públicos (Lei 53/1984, de 25 de decembro). A contía das retribucións será imputable ás seguintes partidas: · Soldo: 231.131.00 · Cotas patronais seguridade social: 231.160.00 O importe das retribucións será as establecidas no Convenio colectivo de persoal laboral do Concello de Oroso para postos do Grupo 1, actualizado segundo o orzamento vixente, de acordo coa duración proporcional dá xornada. O aspirante seleccionado no presente proceso selectivo será contratado como traballador por servizo determinado, dándose de alta na Seguridade Social e demais requisitos legais, tendo unha duración o contrato ata o 30/05/2013 que é o prazo de vixencia da subvención outorgada ao concello para o seu financiamento. No caso de prórroga do financiamento, o contrato prorrogarase igualmente pola mesma duración. Neste caso, a duración do servizo está condicionada á subvención percibida polo Concello da Excma. Deputación de A Coruña ou eventualmente doutras Administracións para desenvolvelo mesmo, extinguíndose o contrato no momento de cesamento da mesma, salvo que o Concello decida a continuidade do servizo por consideralo de carácter estrutural e permanente, modificando a Relación de postos de Traballo e equipo de persoal para crear a oportuna praza. Neste ultimo caso, o persoal seleccionado ocupará de forma interina a praza creada e cesará no momento que se cubra definitivamente polos procedementos selectivos precisos. O traballador prestará os seus servizos con unha xornada de 25,125 horas semanais podendo ser ampliada en función dás dispoñibilidades orzamentarias, e o horario estará determinado en función das necesidades do servizo, polo cal o traballador terá dispoñibilidade horaria plena. As funcións a desempeñar polo traballador serán ás propias do psicólogo/a do equipo de servizos sociais comunitarios: 1. Atención directa: individual, familiar, grupal e comunitaria.2. Atención indirecta: asesoramento e consultaría aos diferentes profesionais.3. Dinamización comunitaria.4. Planificación e avaliación de programas. As bases e convocatoria do presente proceso selectivo publicaranse integramente no taboleiro de anuncios do Concello, na páxina web do concello de Oroso así coma no Boletín Oficial da Provincia da Coruña e igualmente facilitarase unha copia destas na Oficina do Rexistro Xeral do Concello. Os resultados das probas, a efectos de notificación dos interesados, así cómo as citacións e emprazamentos dos mesmos, levaranse a cabo unicamente a través do Taboleiro de anuncios e a páxina web do concello, de conformidade co previsto no artigo 59.6 b) da lei 30/92 de réxime xurídico das administracións públicas e procedemento administrativo común.1. Ser español e maior de 16 anos, con idade non superior á xubilación, sen prexuízo do disposto na legalidade vixente para o acceso dos nacionais dos Estados membros da U. E., así como os estranxeiros residentes en España.2. Non estar separado mediante expediente disciplinario do servizo de calquera das Administracións publicas, nin estar incurso en ningunha causa de inhabilitación absoluta ou especial para empregos ou cargos públicos por resolución xudicial para exercer funciones similares ás das presentes bases. No caso de ser nacional de outro Estado, no estar inhabilitado ou en situación equivalente ni estar sometido a sanción disciplinaria ou equivalente que impida, no seu Estado, nos mesmos termos o acceso ó emprego público.3. Non padecer enfermidade ou defecto físico ou psíquico que impida o desempeño das correspondentes funcións.4. Estar en posesión da Licenciatura en Psicoloxía, 5. Posuír permiso de conducir da clase B e dispoñer de vehículo para necesidades do servizo. Os requisitos para concorrer están referidos ó último día de presentación de instancias, os interesados que asinen a instancia de participación deberán reuni-los requisitos da presente convocatoria, do contrario quedarán automaticamente eliminados, unha vez comprobada a documentación na fase de credencial da mesma. Os interesados deberán presentar no Rexistro Xeral do Concello na Praza Isaac Díaz Pardo 1 ou de xeito telemático na Sede Electrónica do Concello de Oroso (https://sede.oroso.es, apartado Emprego Público > Convocatoria de Persoal) no prazo de dez días hábiles contados dende a publicación das bases da convocatoria no Boletín Oficial da Provincia, a seguinte documentación: 1.- Solicitude de participación anexa ás Bases. A presentación da documentación poderá facerse en calquera dos lugares establecidos no artigo 38.4 da Lei 30/92. Poren, e dada a urxencia da contratación, os aspirantes que presentasen a documentación noutros lugares que non fose o rexistro do Concello ou sede electrónica deberán remitir un fax ao número 981-691786 dando aviso da presentación de instancia. Se non o fixeran así non se terán en conta as solicitudes que cheguen ao Concello con posterioridade ao prazo previsto nestas bases para a aprobación provisional da lista de admitidos e excluídos. En todo caso non se terán en conta as solicitudes que cheguen ao Concello máis alá dos sete días naturais dende o prazo de remate de presentación de solicitudes. Rematado o prazo de presentación de solicitudes aprobarase por Resolución de Alcaldía nun prazo non superior a 4 días hábiles unha relación provisional de aspirantes especificando o cumprimento dos requisitos expostos na base quinta. Os aspirantes terán un prazo non superior a 3 días hábiles para a subsanación de deficiencias, dende a publicación no taboleiro de anuncios da devandita relación. Nun prazo non superior a 3 días hábiles dende a terminación do prazo anterior publicarase a relación definitiva de admitidos e excluídos nas probas selectivas que será publicada no taboleiro de anuncios do concello e na páxina web. Non obstante, no caso de non necesidade de subsanación a publicación da relación de aspirantes provisional será automaticamente elevada a definitiva. Na resolución definitiva de admitidos e excluídos emprazarase ós aspirantes admitidos para a primeira das probas previstas na base novena. A selección dos aspirantes levarase a cabo por un Tribunal Cualificador que estará integrado polos seguintes membros: Presidente: Felix Manuel Carrasco del Pozo (interventor da corporación). Vocais: · Dna. Mª Rosa Fuentes Gutiérrez. Traballadora social da mancomunidade de municipios da comarca de Ordes. · Raquel Boquete Orgeira. Psicóloga do Servizo de Atención Temperá da mancomunidade de municipios da comarca de Ordes. · Dna. Sandra Leticia Sistac Baches, psicóloga do CIM da mancomunidade de municipios da comarca de Ordes. · Noa Sliti Wysocka, Traballador Social do concello de Oroso. Secretario: Javier Santos González (funcionario do Concello). Para a válida constitución do tribunal deberán asistir o presidente e secretario e dous vocais. O tribunal queda facultado para resolver cantas dúbidas e demais circunstancias e incidencias xurdan durante o proceso selectivo así como tomar os acordos que procedan en orden á cobertura de prazas convocadas, podendo dispoñer a incorporación de asesores especialistas que estime necesarios, con voz pero sen voto. Será o de oposición libre. A oposición constará de dous exercicios, eliminatorios cada un deles, de modo que non poderán pasar ao seguinte exercicio os aspirantes que non alcanzaran a cualificación mínima establecida para cada un deles. Os exercicios practicaranse en chamamento único, sendo suspendido quen non compareza, calquera que sexa a causa, salvo previsión normativa específica de rango superior. De carácter obrigatorio e eliminatorio para todos os aspirantes. Consistirá en contestar un cuestionario tipo test de 60 preguntas con tres respostas alternativas, sendo só unha delas a correcta, sobre o contido do programa especificado no anexo II de esta convocatoria, no tempo máximo de 45 minutos. Por cada dúas respostas falladas restará unha correcta, non puntuándose as non contestadas. A proba cualificarase de 0 a 10 puntos, correspondendo determinar ao tribunal a puntuación mínima necesaria para non quedar eliminado. A cualificación farase atendendo á seguinte fórmula: N= (A-F/2)/6. Sendo N= nota final da proba; A= preguntas acertadas; F= preguntas falladas. De carácter obrigatorio e eliminatorio para todos os aspirantes. Consistirá en responder por escrito no tempo máximo de 1 hora a un ou varios supostos prácticos formulados polo Tribunal que versarán sobre o contido do programa especificado no Anexo II. A proba cualificarase polo Tribunal de 0 a 20 puntos, sendo necesaria acadar a puntuación mínima de 10 puntos para non quedar eliminado. A orden de clasificación definitiva de tódolos aspirantes virá determinado pola suma das puntuacións obtidas nas distintas probas da oposición; no caso de empate, este resolverase pola maior puntuación obtida no exame práctico, e se persistise o empate, por sorteo. A orde de clasificación definitiva determinará a proposta de nomeamento do Tribunal. En ningún caso o Tribunal cualificador poderá propoñer para a contratación maior número de aspirantes que prazas convocadas. Si se producise algunha vacante nas prazas ofertadas durante a vixencia dos contratos, serán chamados aqueles aspirantes que superasen a fase de oposición por orde de puntuación, sempre que reunisen os requisitos da convocatoria. Os interesados deberán presentar no prazo de sete días naturais dende a publicación da proposta de contratación do tribunal: 1. Informe de recoñecemento médico polos servizos do Concello, que acredite non padecer enfermidade ou defecto físico ou psíquico que impida o desempeño das correspondentes funcións.2. Fotocopia compulsada do titulo de licenciado/a en psicoloxía.3. Fotocopia compulsada do DNI.4. Fotocopia compulsada de permiso de conducir da clase B.5. Declaración xurada de dispoñibilidade de vehículo para necesidades do servizo, indicando matrícula e modelo.6. Declaración xurada de non estar incurso en causa de incompatibilidade e de non estar inhabilitado para o exercicio de funcións públicas. O Alcalde-Presidente contratará ao candidato proposto polo Tribunal unha vez presente a correspondente documentación. A contratación se lle notificará ó interesado para que formalice o correspondente contrato no prazo máximo de unha semana. Se non se fai sen causa xustificada a proposta de contratación caducará e pasarase ao seguinte aspirante con mellor puntuación. Crearase unha bolsa de emprego formada pola lista de aspirantes que logo de superar as probas da fase de oposición non obtivesen praza, ordenados de maior a menor puntuación, incluíndose no primeiro posto o aspirante nomeado no presente proceso selectivo. É condición inescusable para a pertenza á devandita bolsa o mantemento durante a vixencia desta dos requisitos relacionados na base quinta das presentes bases. Acudirase á devandita lista para a selección de traballadores nos seguintes casos: 1. Substitución temporal dos titulares ou no seu caso dos substitutos dalgunha das prazas de psicólogo/a do equipo de servizos sociais comunitarios, segundo o disposto no artigo 15.1 c) do Estatuto dos Traballadores.2. Acumulación de tarefas ou excesos puntuais de carga de traballo no suposto do artigo 15.1 b) Estatuto dos Traballadores.3. Para a realización de unha obra o servizo determinados no suposto do artigo 15.1 a) Estatuto dos Traballadores. Unha vez detectada a situación de necesidade de cubrir temporalmente unha praza, e elaborado o correspondente expediente no que se acreditara o cumprimento dos supostos expostos así coma a existencia de crédito orzamentario, o Alcalde-Presidente procederá ao chamamento sucesivo daqueles aspirantes por orde de lista, debendo os interesados manifestar o seu interese por escrito no prazo máximo improrrogable de dous días hábiles dende a notificación da oferta por parte do Concello, transcorrido o cal entenderase que renuncia e pasará ao seguinte da lista. A notificación practicarase exclusivamente mediante a publicación da oferta no taboleiro de anuncios e na páxina web do Concello, sen prexuízo de que se intente proceder a contactar co interesado vía telefónica polo menos por dúas veces en horas distintas, do cal quedará a debida constancia no expediente. No caso de manifestar o seleccionado o seu interese, deberá presentar a documentación relacionada na base anterior, se non o fixese anteriormente, no prazo indicado naquela. A renuncia, salvo que manifestase por escrito no prazo máximo dun (1) día hábil dende a notificación da oferta, ou á non presentación da aceptación da oferta e da documentación esixida en prazo implicará que o interesado pasará a ocupar o último lugar da lista. Os integrantes da bolsa poderán en calquera momento pedir a renuncia definitiva á integración nesta, mediante solicitude por escrito dirixida ao Alcalde-Presidente. A duración da bolsa de emprego terá unha validez de catro anos contados dende a publicación das presentes bases no Boletín Oficial da Provincia da Coruña, ou, no seu defecto, ata que todos os interesados que figuren nela non manifesten interese nunha oferta de traballo concreta. Contra a Resolución da Alcaldía que aprobe as presentes bases, que pon fin á vía administrativa, poderase interpoñer recurso contencioso-administrativo ante os Xulgados do Contencioso Administrativo de A Coruña, no prazo de dous meses contados dende o día seguinte ao da publicación do anuncio do proceso selectivo no Boletín Oficial da Provincia, segundo o artigo 46.1 da Lei 29/1998, de 13 de xullo, da Xurisdición Contencioso-Administrativa. Asemade poderá interpoñerse recurso potestativo de reposición perante o alcalde-presidente, no prazo dun mes contado a partir do día seguinte da publicación do anuncio do proceso selectivo non Boletín Oficial da Provincia (artigos 116, 117 e 48 da Lei 30/92, de 26 de novembro, do Réxime xurídico das administracións públicas e do procedemento administrativo común). No caso de que interpoñerse recurso potestativo de reposición, ata que sexa resolto expresamente ou se produza a súa desestimación presunta, non se poderá interpoñer o recurso contencioso-administrativo (artigo 116 da Lei 30/92, do 26 de novembro, de Réxime xurídico das administracións públicas e do procedemento administrativo común). D/ Dª., con DNI número., e domicilio, para os efectos de notificación, en., C. P., teléfono. Que desexa participar no concurso convocado para a provisión do posto de traballo de de un/unha psicólogo/a dos servizos sociais comunitarios do concello de Oroso mediante contratación en réxime laboral temporal por obra ou servizo determinado e creación de bolsa de emprego, de acordo coas bases da convocatoria aprobadas por Decreto de Alcaldía de 14 de xaneiro de 2013 Para tal efecto fai constar: · Que coñece a acata incondicionalmente as bases da convocatoria que rexen o presente proceso selectivo. · Que reúne todos e cada un dos requisitos esixidos na base quinta da convocatoria. · Que achega coa presente solicitude os méritos e documentación xustificativa para a súa estimación Ser admitida/o a participar no referido concurso. Asinado e rubricado. Documentación que achega: 1. Marco legal dos servizos sociais. Constitución Española, Estatuto de Autonomía e Lei de Bases de Réxime Local A Lei 13/2008, do 3 de decembro, de Servizos Sociais de Galicia: estrutura e obxectivos do sistema galego de servizos sociais.2. Decreto 99/2012 de servizos sociais Comunitarios. Principios, obxectivos, funcións e competencias. Programas básicos. Organización, equipamentos, prestacións e equipo técnico dos servizos sociais comunitarios. Convenio programa para o desenvolvemento de prestacións básicas de servizos sociais nas corporacións locais. Plan concertado.3. Lei 3/2011, do 30 de xuño, de apoio á familia e á convivencia de Galicia: obxecto, ámbito de aplicación e principios reitores. Programa básico de educación e apoio familiar. Recursos e programas para familias do Concello de Oroso.4. Programa básico de fomento da cooperación e solidariedade social. A nova lei de voluntariado. Programa de Voluntariado do Concello de Oroso 5. A Lei 7/2004, do 16 de xullo, galega para a igualdade entre homes e mulleres. A educación e a formación para a igualdade entre mulleres e homes e colaboración autonómica coas corporacións locais. os programas de conciliación. Programas e recursos de igualdade e conciliación do Concello de Oroso.6. O Consorcio Galego de servizos da igualdade e do benestar. Definición, finalidades e áreas de actuación.7. Muller: políticas sociais actuais, recursos e prestacións. Lei galega para a prevención e o tratamento integral da violencia de Xénero. A orde de protección de vítimas de violencia doméstica. Protocolo de implantación. Teleasistencia móbil para vítimas de violencia de xénero. Lei para a promoción da conciliación da vida familiar e laboral. Lei do traballo en igualdade das mulleres de Galicia. Programas e recursos para mulleres do Concello de Oroso.8. Lei de protección xurídica do menor, de modificación parcial do Código Civil e da Lei de axuizamento civil. A problemática de menores. Normativa legal. Recursos e programas. Os malos tratos na infancia. Identificación e tratamento 9. As persoas maiores. Aspectos sociais sobre o envellecemento. Necesidades, programas e recursos. Orde do 13 de xullo de 2012 de actuación coordinada contra o maltrato ás persoas maiores e persoas con discapacidade. Plan galego de persoas maiores 2010-2013.10. Os programas de atención a persoas maiores. Formulación xeral. Trastornos da memoria. Programas de envellecemento activo. Programas e recursos para persoas maiores do Concello de Oroso 11. Discapacidades: Conceptos, necesidades e recursos. Axudas e subvencións. Plan de acción para persoas con Discapacidade. Os programas de atención a persoas con discapacidades. Formulación xeral.12. A Lei galega de Medidas básicas para a inserción social. Antecedentes e fundamentación. Estrutura e contido. Normas de desenvolvemento. III Plan galego de inclusión Social. Proceso de Inserción laboral. Programas de Inclusión social do Concello de Oroso.13. Minorías étnicas. Características. Necesidades sociais e recursos. Aspectos demográficos. Problemática específica e medidas para a integración social. Inmigrantes: problemática actual, medidas de actuación e integración social.14. Emigrantes: recursos e programas para emigrantes retornados. Recursos e programas para emigrante no exterior.15. Drogodependencias e adiccións. Conceptos, clasificación de drogas. Prevención, tratamento, reinserción. Programas, servizos e recursos. Estratexia nacional sobre drogas e Plan de trastornos aditivos de Galicia. A prevención das drogodependencias no Concello de Oroso. Programas. Adicción ao xogo de azar. Un modelo explicativo. Criterios diagnósticos do xogo patolóxico. Adiccións ás novas tecnoloxías en mozos e adolescentes. Características. Usos. Criterios diagnósticos. Tratamento e deshabituación das adicións. Aspectos sociais do drogodependente.16. O segredo profesional. O regulamento de protección de datos do concello de Oroso.17. Os servizos socias de atención especializada. Principios, obxectivos e áreas de actuación. O traballo social en redes. Conceptos, utilidades e intervencións.18. O/A psicólogo/a como membro dun equipo interdisciplinar: fundamento, funcións e principios básicos.19. O proceso da planificación. Plan, programa e proxecto. A planificación por obxectivos.20. Concepto de saúde. Indicadores de saúde. Determinantes de saúde.21. Concepto de avaliación psicolóxica. Modelos de avaliación. Técnicas e procedementos de avaliación. Modelos teóricos e metodoloxía.22. O informe psicolóxico. Aspectos xerais.23. Modificación de conduta: definición de conduta. Antecedentes e consecuentes da conduta. Análise funcional. Técnicas para incrementar unha conduta e técnicas para eliminar ou reducir unha conduta.24. Traballo con grupos. Dinámicas de grupos: concepto e metodoloxía. Grupos de apoio.25. Psicopatoloxía xeral. Tipoloxía. Características. Os trastornos de ansiedade e do estado de ánimo. Sintomatoloxía. Intervención. Psicosocial. Trastornos da conduta alimentaria. Concepto, clasificación e intervención psicosocial. Trastornos do soño. Estrés. Definición. Consecuencias. Categorización dos trastornos da ansiedade. Teorías sobre os trastornos de ansiedade. A dor: asesoramento psicolóxico. Tipos de perdas. Ruptura familiar: proceso e intervención psicosocial 26. A intelixencia emocional. O desenvolvemento da reisilencia.27. Habilidades sociais. Concepto de comunicación. Estilos de comunicación. A asertividade.28. Autoestima. Definición. Estratexias de intervención.29. O sistema familiar. Estrutura e funcións. O ciclo vital familiar e crises asociadas. O papel da familia na educación. A familia e estilos educativos.30. A familia: separación e divorcio. O marco legal regulador do divorcio e da separación matrimonial. Equipos técnicos dos xulgados de familia: composición e funcións. Impacto emocional do divorcio sobre o desenvolvemento emocional dos nenos.31. Desenvolvemento afectivo e social dos nenos e nenas ata os 6 anos. Desenvolvemento da linguaxe e comunicación do neno ata os 12 anos. Desenvolvemento cognitivo dos 12 aos 16 anos. Cambios que acompañan á puberdade.32. Psicopatoloxías infantís: patoloxías e problemas máis comúns. Clasificación.33. Os programas de prevención familiar. Escolas de nais e pais. Aspectos organizativos.34. Os programas de prevención escolar. Orientacións para a elaboración de programas de prevención. Acoso escolar. Definición. Modalidades. Secuelas psicolóxicas máis comúns. Os programas de prevención xuvenil e comunitarios do concello de Oroso 35. Proceso de socialización: identidade de xénero. Socialización de xénero. Roles de xénero. Educación para a igualdade. Educación non discriminatoria. Eliminación de prexuízos sexistas e racistas.36. A violencia contra a muller. Tipos. Identificación do maltrato. Teorías explicativas. Indicadores. Acoso sexual e agresión sexual. Intervención básica. O acoso psicolóxico. Tipos e características básicas. Características básicas do maltratador. Características básicas da muller maltratada. Consecuencias e efectos do maltrato contra as mulleres.37. Propostas de educación afectivo-sexual e prevención para a saúde. Enfermidades transmisibles: ETS e VIH-SIDA. Vías de transmisións e prevención.38. O maltrato infantil: concepto, tipos e etioloxía. Consecuencias dos malos tratos no desenvolvemento do menor. Avaliación 39. Apoio psicolóxico en situacións de emerxencias. Cadros psicolóxicos en situacións de desatres.40. Os/as traballadores/as dos servizos sociais e os riscos psicosociais. Estratexias preventivas e de intervención no ámbito laboral. Síndrome de Burnout. SEGUNDO. Aprobar o gasto con cargo ás partidas 231.131.00 e 231.160.00 do vixente orzamento municipal polo importe de 5.921,23 euros e 1.938,42 euros respectivamente. TERCEIRO. Aprobar e aplicar o sistema de oposición, como forma de selección, conforme ó establecido no artigo 249 da Lei 7/1997, do 22 de xullo, de Administración Local de Galicia, procedendo a publicación da convocatoria do mesmo no Boletín Oficial da Provincia e da convocatoria e das Bases que a rexen no Taboleiro de Edictos da Casa Consistorial. CUARTO. Dese conta ao Pleno da Corporación na primeira sesión que celebre. Oroso, 14 de xaneiro de 2013 O alcalde, Ante min, o secretario Manuel Mirás Franqueira. Dalmiro Núñez Méndez A data de publicación no Boletín Oficial da Provincia da Coruña do anuncio da convocatoria, servirá como data para o computo do prazo para a presentación de instancias. Oroso, 14 de xaneiro de 2013 O alcalde, Manuel Mirás Franqueira